pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ยืนยัน! ปีนี้ปุ๋ยเคมีไม่ขาดแคลน สต๊อกสูงถึง 1.36 ล้านตัน ส่วนราคาปุ๋ยแนวโน้มลดลง
วันพฤหัสบดีที่ 20 เมษายน 2566
ยืนยัน! ปีนี้ปุ๋ยเคมีไม่ขาดแคลน สต๊อกสูงถึง 1.36 ล้านตัน ส่วนราคาปุ๋ยแนวโน้มลดลง
.....
กระทรวงพาณิชย์ โดยกรมการค้าภายใน เผยสถานการณ์ปุ๋ยเคมีภายในประเทศ หลังจากได้ประชุมหารือกับหน่วยงานที่เกี่ยวข้องทั้งภาครัฐและเอกชน ซึ่งทุกฝ่ายยืนยันตรงกันว่า “ปุ๋ยเคมีจะไม่มีปัญหาขาดแคลน” อย่างแน่นอน
.
โดยสต๊อก ณ วันที่ 31 มี.ค. 66 อยู่ที่ 1.36 ล้านตัน เพิ่มขึ้น 50% เมื่อเทียบกับช่วงเดียวกันของปีก่อน นอกจากนี้ สถานการณ์การผลิตและการนําเข้านั้น มีการนําเข้าวัตถุดิบเข้ามาผลิตอย่างต่อเนื่อง “ไม่มีปัญหาการจัดหาวัตถุดิบ” และปริมาณการนําเข้ามีมากขึ้น เนื่องจากข้อจํากัดต่าง ๆ ที่เคยเป็นอุปสรรคได้บรรเทาลง รวมถึงการขึ้นทะเบียน การออกใบอนุญาตนําเข้า ก็ดําเนินการได้อย่างรวดเร็ว
.
ส่วนสถานการณ์ด้านราคา พบว่าขณะนี้ราคาวัตถุดิบในตลาดโลก “ปรับลดลงอย่างต่อเนื่อง” :
.
• ปุ๋ยยูเรีย 46-0-0 ราคาลดลงแล้ว ประมาณ 44% เมื่อเทียบกับช่วงที่เคยไปขึ้นสูงสุด
• แอมโมเนียมซัลเฟต ราคาลดลง ประมาณ 37%
• ปุ๋ยสูตรอื่น ๆ เช่น ปุ๋ยสูตร 15-15-15 และสูตร 16-20-0 ก็ปรับลดลงต่อเนื่อง และแนวโน้มคาดว่าจะลดลงได้อีก ตามสถานการณ์วัตถุดิบตลาดโลกที่ลดลง
.
ถือเป็นข่าวดีสําหรับเกษตรกรไทย ที่กําลังจะเข้าสู่ฤดูกาลเพาะปลูกตั้งแต่เดือน พ.ค. 66 เป็นต้นไป โดยคาดว่า ปีนี้ปริมาณการใช้ปุ๋ยเคมีจะเพิ่มขึ้น เพราะผลผลิตทางการเกษตรสําคัญ ทั้งข้าว ข้าวโพด มันสําปะหลัง มีราคาดี แต่ราคาปุ๋ยแนวโน้มลดลง
.
ทั้งนี้ กรมการค้าภายในได้เดินหน้าโครงการ “จับคู่ปุ๋ย ซื้อตรง ถูกเงิน ถูกใจ” เพื่อให้มีการ “สั่งซื้อปุ๋ยกันโดยตรงจากโรงงาน” ในราคาที่ถูกกว่าท้องตลาด โดยส่งเสริมให้สถาบันเกษตรกร ไม่ว่าจะเป็นสหกรณ์ วิสาหกิจขุมชน กลุ่มแปลงใหญ่ หรือกลุ่มอื่น ๆ “รวมตัวกันสั่งซื้อปุ๋ยตรงจากโรงงาน” ซึ่งเป็นช่องทางที่ช่วยให้เกษตรกรสามารถเข้าถึงปุ๋ยในราคาที่ประหยัด
.
หากเกษตรกรพบเห็นการฉวยโอกาสปรับขึ้นราคา หรือโดนเอารัดเอาเปรียบจากผู้ประกอบการ สามารถแจ้งร้องเรียนได้ที่ สายด่วน 1569 โดยเจ้าหน้าที่ที่เกี่ยวข้อง จะเร่งตรวจสอบและดําเนินการทันที สําหรับผู้กระทําผิดจะมีโทษจําคุก 7 ปี ปรับ 1.4 แสนบาท หรือทั้งจําทั้งปรับ
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เดินหน้า “จ้างงานผู้สูงอายุ” ต่อเนื่อง เลือกงานที่ใช่ ตรงใจที่ชอบ ที่เว็บไซต์ “ไทยมีงานทำ.doe.go.th”
วันพฤหัสบดีที่ 20 เมษายน 2566
เดินหน้า “จ้างงานผู้สูงอายุ” ต่อเนื่อง เลือกงานที่ใช่ ตรงใจที่ชอบ ที่เว็บไซต์ “ไทยมีงานทํา.doe.go.th”
.....
เมื่อประเทศไทยก้าวเข้าสู่สังคมผู้สูงอายุอย่างสมบูรณ์ กระทรวงแรงงาน โดยกรมการจัดหางานเล็งเห็นว่า ผู้สูงอายุยังคงมีบทบาทสําคัญในการขับเคลื่อนสังคม และยังสามารถทํางานประกอบอาชีพได้
.
ทั้งนี้ ในปีงบประมาณ พ.ศ. 2566 เจ้าหน้าที่ที่เกี่ยวข้องได้ลงพื้นที่เชิญชวนนายจ้างสถานประกอบการ รวมทั้งประชุมหารือกับนายจ้าง/สถานประกอบการแล้ว 1,057 แห่ง ซึ่งเกิดการจ้างงานผู้สูงอายุแล้ว 702 คน จากจํานวนผู้สูงอายุที่มาใช้บริการจัดหางาน 813 คน
.
โดยตําแหน่งงานที่ผู้สูงอายุ “ได้รับการบรรจุงานมากที่สุด” 5 อันดับ ได้แก่
.
1. แรงงานด้านการผลิตต่าง ๆ
2. แม่บ้าน
3. พนักงานดูแลความปลอดภัย
4. พนักงานขับรถยนต์
5. เจ้าหน้าที่ของรัฐ
.
ปัจจุบันมี “ตําแหน่งงานว่าง” รองรับผู้สูงอายุอีก 694 อัตรา เช่น บาริสต้า แรงงานด้านการผลิต แม่บ้าน ผู้จัดการสาขา เจ้าหน้าที่ของรัฐ เป็นต้น
.
ผู้สูงอายุที่สนใจสมัครงาน / ค้นหารายละเอียด / สอบถามเพิ่มเติมได้ที่ :
.
• เว็บไซต์ ไทยมีงานทํา.doe.go.th
• Mobile application “ไทยมีงานทํา”
• สํานักงานจัดหางานจังหวัดทุกจังหวัด
• สํานักงานจัดหางานกรุงเทพมหานครพื้นที่ 1-10
• ศูนย์บริการจัดหางานเพื่อคนไทย (Smart Job center)
• สายด่วนกระทรวงแรงงาน โทร. 1506 กด 2
• สายด่วนกรมการจัดหางาน โทร. 1694
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​รองโฆษกฯ นางสาวรัชดาฯ เผยรัฐบาลติดตามสถานการณ์ในซูดานอย่างใกล้ชิด เตรียมแผนรับมือสถานการณ์ และพร้อมให้ความช่วยเหลือคนไทยอย่างเต็มที่ เตือนคนไทยที่พำนักในซูดานระมัดระวังตัวอย่างสูง
วันพฤหัสบดีที่ 20 เมษายน 2566
​รองโฆษกฯ นางสาวรัชดาฯ เผยรัฐบาลติดตามสถานการณ์ในซูดานอย่างใกล้ชิด เตรียมแผนรับมือสถานการณ์ และพร้อมให้ความช่วยเหลือคนไทยอย่างเต็มที่ เตือนคนไทยที่พํานักในซูดานระมัดระวังตัวอย่างสูง
หลีกเลี่ยงพื้นที่ปะทะ แนะนําให้กักตุนอาหารให้เพียงพอ
วันนี้ (20 เมษายน 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากสถานการณ์ความไม่สงบในสาธารณรัฐซูดาน นับตั้งแต่เช้าวันที่ 15 เมษายน 2566 เป็นต้นมานั้น รัฐบาลโดยหน่วยงานที่เกี่ยวข้องได้ติดตามสถานการณ์อย่างใกล้ชิด และเร่งประสานให้ความช่วยเหลือเบื้องต้นในส่วนของปัจจัยยังชีพ ขอให้ คนไทย และนักเรียน/นักศึกษาไทยที่พํานักอยู่ในซูดานให้เพิ่มความระมัดระวังตัวอย่างสูง หลีกเลี่ยงพื้นที่ที่มีการปะทะกัน รวมทั้งแนะนําให้กักตุนอาหารและเครื่องดื่มให้เพียงพอ หากสถานการณ์มีความยืดเยื้อ พร้อมทั้งขอให้ติดตามสถานการณ์ข้อมูลข่าวสารอย่างใกล้ชิด รวมถึงปฏิบัติตามคําแนะนํา และกฎหมายของทางการซูดาน
นางสาวรัชดา ฯ กล่าวว่า กระทรวงการต่างประเทศได้ตรวจสอบข้อมูลล่าสุด ยังไม่มีคนไทยได้รับผลกระทบ ปัจจุบันมีคนไทยพํานักอยู่ในซูดานประมาณ 300 คน เป็นนักเรียนไทยมุสลิมประมาณ 200 คน ส่วนใหญ่ศึกษาอยู่ที่ International University of Africa ในกรุงคาร์ทูม และส่วนที่เหลือเป็นคนไทยที่ทํางานหรือสมรสกับชาวซูดาน สําหรับการช่วยเหลือเบื้องต้นกรมการกงสุล กระทรวงการต่างประเทศ ได้อนุมัติงบประมาณเพื่อจัดหาปัจจัยยังชีพแล้ว และอยู่ระหว่างดําเนินการจัดหาเพื่อนําไปแจกจ่ายให้กับคนไทยที่ได้รับผลกระทบจากเหตุการณ์ในครั้งนี้ โดยในบ่ายวันนี้ (20 เมษายน 2566) หน่วยงานที่เกี่ยวข้องจะมีการประชุมเพื่อเตรียมแผนการอพยพ และพิจารณารูปแบบการให้ความช่วยเหลือที่เหมาะสมร่วมกันต่อไป
อย่างไรก็ดี ขณะนี้สถานการณ์ยังไม่เอื้ออํานวยต่อการอพยพ เนื่องจากท่าอากาศยานยังไม่สามารถใช้การได้ และยังมีความเสี่ยงสูงในการเดินทางภายในประเทศ และหากมีพัฒนาการในเรื่องนี้ สถานเอกอัครราชทูตฯ จะแจ้งให้ทราบในโอกาสแรกต่อไป โดยคนไทยในซูดานสามารถเข้าไปลงทะเบียนข้อมูลคนไทยในซูดาน เพื่อเตรียมอพยพและให้ความช่วยเหลือในกรณีฉุกเฉินได้ที่ https://docs.google.com/forms/d/e/1FAIpQLSdeAm4HJky1QYVDFppUwJrpa8SIBorXyGVu08-JKDnf7_JgiQ/viewform
“รัฐบาลห่วงใยคนไทย และได้ติดตามสถานการณ์อย่างใกล้ชิด โดยหากประสงค์รับความช่วยเหลือก็พร้อมดําเนินการทันที โดยสามารถติดต่อสถานเอกอัครราชทูต ณ กรุงไคโร ได้ตลอด 24 ชั่วโมงที่หมายเลขฉุกเฉิน +201 0194-01243 หรืออีเมล์ consular.cai@mfa.go.th หรือหมายเลขฉุกเฉิน สําหรับการติดตามให้ความช่วยเหลือคนไทยจากเหตุการณ์ความไม่สงบในสาธารณรัฐซูดาน โทร. 096-352-0513, 096-165-7120, 096-352-9015” นางสาวรัชดา กล่าว
รัฐบาลไทย-ข่าวทำเนียบรัฐบาล-กอนช. ประเมินยังไม่พบพื้นที่เสี่ยงขาดแคลนน้ำอุปโภค บริโภค พร้อมวางแผนป้องกันผลกระทบจากเอลนีโญ
วันพฤหัสบดีที่ 20 เมษายน 2566
กอนช. ประเมินยังไม่พบพื้นที่เสี่ยงขาดแคลนน้ําอุปโภค บริโภค พร้อมวางแผนป้องกันผลกระทบจากเอลนีโญ
.....
กองอํานวยการน้ําแห่งชาติ (กอนช.) เผยถึงการติดตามสภาพอากาศและปริมาณน้ําต้นทุน ประเมินพื้นที่เสี่ยงขาดแคลนน้ํา โดยปัจจุบันยังไม่พบพื้นที่เสี่ยงขาดแคลนน้ําอุปโภค บริโภค พร้อมเร่งเตรียมการวางแผนบริหารจัดการน้ําต้นทุนในช่วงฤดูฝน และสํารองไว้ใช้ในช่วงแล้งหน้า
.
สําหรับสถานการณ์แหล่งน้ําทั่วประเทศ ปัจจุบันมีปริมาณน้ํา 50,022 ล้านลูกบาศก์เมตร (ลบ.ม.) คิดเป็น 61% เป็นปริมาณน้ําใช้การ 25,865 ล้าน ลบ.ม. หรือคิดเป็น 45% โดย กอนช. ได้คาดการณ์ปริมาณน้ําในอ่างเก็บน้ําขนาดใหญ่ 35 แห่ง ณ วันที่ 1 พ.ค. 66 จะมีปริมาณน้ํา 41,660 ล้าน ลบ.ม. หรือคิดเป็น 59% ซึ่งมากกว่าเมื่อปี 65 อยู่ประมาณ 1,000 ล้าน ลบ.ม.
.
คาดว่าในช่วงต้นฤดูฝนปีนี้ จะมีอ่างฯ ขนาดใหญ่เสี่ยงปริมาณน้ําใช้การน้อยกว่า 30% จํานวน 11 แห่ง อาทิ เขื่อนจุฬาภรณ์ เขื่อนอุบลรัตน์ เขื่อนสิริกิติ์ เขื่อนวชิราลงกรณ เขื่อนป่าสักชลสิทธิ์ เป็นต้น ซึ่งต้องเฝ้าระวังสถานการณ์และบริหารจัดการน้ําให้เหมาะสม เพื่อไม่ให้เกิดผลกระทบต่อประชาชน
.
ในส่วนของการปลูกพืชฤดูแล้ง ยังไม่มีการเพาะปลูกเกินแผน และมีบางพื้นที่เก็บเกี่ยวแล้ว พร้อมขอความร่วมมือไปแต่ละจังหวัด เพื่อประชาสัมพันธ์ไม่ให้ทํานาปรังรอบที่ 2
.
ปัจจุบันการบริหารจัดการน้ําในช่วงต้นฤดูฝนเป็นไปได้ตามแผน แต่เนื่องจากประเทศไทยมีแนวโน้มจะเข้าสู่สภาวะเอลนีโญในช่วงเดือน ก.ค. 66 (เอลนีโญจะเกิดขึ้นในห้วงระยะเวลา 2 ปี) จึงต้องเตรียมการสําหรับการบริหารจัดการน้ําในช่วงฤดูแล้งปีหน้า รวมถึงประเมินสถานการณ์และวางแผนการดําเนินการอย่างรอบคอบ เพื่อไม่ให้เกิดปัญหาในอนาคต
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​นายชยธรรม์ พรหมศร ปลัดกระทรวงคมนาคม เป็นประธานมอบเกียรติบัตรและเข็มเชิดชูเกียรติให้กับข้าราชการพลเรือนดีเด่น
วันพฤหัสบดีที่ 20 เมษายน 2566
​นายชยธรรม์ พรหมศร ปลัดกระทรวงคมนาคม เป็นประธานมอบเกียรติบัตรและเข็มเชิดชูเกียรติให้กับข้าราชการพลเรือนดีเด่น
ในสังกัดสํานักงานปลัดกระทรวงคมนาคม ประจําปี พ.ศ. 2565 พร้อมทั้งกล่าวแสดงความยินดีและมอบโอวาทให้มุ่งมั่นปฏิบัติราชการ ประพฤติปฏิบัติตนอย่างมีวินัยและจริยธรรม เป็นแบบอย่างที่ดีสืบต่อไป
นายชยธรรม์ พรหมศร ปลัดกระทรวงคมนาคม เป็นประธานมอบเกียรติบัตรและเข็มเชิดชูเกียรติให้กับข้าราชการพลเรือนดีเด่นในสังกัดสํานักงานปลัดกระทรวงคมนาคม ประจําปี พ.ศ. 2565ในวันพุธที่ 19 เมษายน 2566 ณ ห้องประชุมราชดําเนิน กระทรวงคมนาคม พร้อมทั้งกล่าวแสดงความยินดีและมอบโอวาทให้มุ่งมั่นปฏิบัติราชการ ประพฤติปฏิบัติตนอย่างมีวินัยและจริยธรรม เป็นแบบอย่างที่ดีสืบต่อไป
วันข้าราชการพลเรือนมีที่มาจากการที่องค์กรกลางบริหารงานบุคคลของข้าราชการประเภทต่าง ๆ รวมทั้งสมาคมที่เกี่ยวข้องกับข้าราชการพลเรือน พิจารณาเห็นว่า วันที่ 1 เมษายน 2472 เป็นวันเริ่มใช้พระราชบัญญัติระเบียบข้าราชการพลเรือน พุทธศักราช 2471 อันเป็นพระราชบัญญัติระเบียบข้าราชการ พลเรือนฉบับแรกของไทย จึงเห็นควรกําหนดให้วันที่ 1 เมษายน ของทุกปี เป็นวันข้าราชการพลเรือน เพื่อน้อมสํานึกในพระมหากรุณาธิคุณของพระบาทสมเด็จพระปกเกล้าเจ้าอยู่หัว ผู้ทรงวางรากฐานการจัดระเบียบข้าราชการพลเรือนสมัยใหม่ของไทย โดยเริ่มจัดงานวันข้าราชการพลเรือนขึ้นเป็นครั้งแรกในปีพุทธศักราช 2522 เพื่อแสดงนิทรรศการผลงานของส่วนราชการต่าง ๆ รวมทั้งยกย่องเชิดชูข้าราชการพลเรือนที่มีผลการปฏิบัติงานดีเด่น สําหรับในปีนี้ คณะกรรมการจัดงานวันข้าราชการพลเรือนได้กําหนดให้จัดงานวันข้าราชการพลเรือน ประจําปี พ.ศ. 2565 ภายใต้หัวข้อ “ข้าราชการวิถีใหม่ ใฝ่คุณธรรม บริหารเชิงรุก สร้างสุขให้ประชาชน” โดยคณะอนุกรรมการคัดเลือกข้าราชการพลเรือนดีเด่น (กระทรวงศึกษาธิการ) ได้พิจารณาคัดเลือกข้าราชการพลเรือนดีเด่น ประจําปี พ.ศ. 2565 จากส่วนราชการและจังหวัดที่ส่งผลการคัดเลือก 619 ราย และได้มอบให้หัวหน้าส่วนราชการระดับกระทรวงหรือเทียบเท่า และผู้ว่าราชการจังหวัดเป็นผู้พิจารณารูปแบบการจัดพิธีมอบเกียรติบัตรและเข็มเชิดชูเกียรติให้กับข้าราชการพลเรือนดีเด่นในสังกัดอย่างสมศักดิ์ศรี
ในการนี้ นายชยธรรม์ พรหมศร ปลัดกระทรวงคมนาคม ได้เป็นประธานมอบเกียรติบัตรและเข็มเชิดชูเกียรติให้กับข้าราชการพลเรือนดีเด่น ในสังกัดสํานักงานปลัดกระทรวงคมนาคม ประจําปีพ.ศ. 2565 จํานวน 2 ราย ได้แก่ นายวรายุ ประทีปะเสน ตําแหน่ง ผู้อํานวยการกองยุทธศาสตร์และแผนงาน และนางสาวดวงพร เปรมชื่น ตําแหน่ง นักจัดการงานทั่วไปชํานาญการ พร้อมทั้งมอบโอวาทและกล่าวแสดงความยินดี เพื่อเสริมสร้างขวัญกําลังใจในการปฏิบัติราชการ และเป็นแบบอย่างที่ดีสืบต่อไป
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เป็นประธานในพิธีเปิดงานประชุมวิชาการนานาชาติ คณะสัตวแพทยศาสตร์ จุฬาลงกรณ์มหาวิทยาลัย ครั้งที่ 22 ประจำปี 2566
วันพฤหัสบดีที่ 20 เมษายน 2566
รองปลัดกระทรวงเกษตรและสหกรณ์เป็นประธานในพิธีเปิดงานประชุมวิชาการนานาชาติ คณะสัตวแพทยศาสตร์ จุฬาลงกรณ์มหาวิทยาลัย ครั้งที่ 22 ประจําปี 2566
(The 22nd Chulalongkorn University Veterinary Conference: CUVC 2023)
วันที่ 19 เมษายน 2566 ปลัดกระทรวงเกษตรและสหกรณ์ มอบหมายให้นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ในฐานะผู้แทนรัฐมนตรีว่าการกระทรวงเกษตรและสหกรณ์ เป็นประธานในพิธีเปิดงานประชุมวิชาการนานาชาติ คณะสัตวแพทยศาสตร์ จุฬาลงกรณ์มหาวิทยาลัย ครั้งที่ 22 ประจําปี 2566 (The 22nd Chulalongkorn University Veterinary Conference: CUVC 2023) ณ ห้องประชุมมิตรทาวน์ Hall1 สามย่านมิตรทาวน์
โดยงานประชุมดังกล่าว มีวัตถุประสงค์เพื่อนําเสนอความรู้วิชาการทางการสัตวแพทย์ที่เป็นปัจจุบัน รวมถึงนวัตกรรมในอนาคต ภายใต้แนวคิด Accelerating impactful innovative research for global health, food security and pet wellness ซึ่งภายในงานประกอบด้วย กิจกรรมสัมมนาทางวิชาการในหัวข้อต่างๆ โดยแบ่งตามรายชนิดของสัตว์ อาทิเช่น สัตว์ปีก สุกร สัตว์เล็ก สัตว์น้ํา สัตว์ป่า และสัตว์เคี้ยวเอื้อง เป็นต้น นอกจากนี้ ยังมีกิจกรรมออกบูธประชาสัมพันธ์ผู้สนับสนุนงานประชุมดังกล่าว โดยมุ่งเน้นการนําเสนอนวัตกรรมการวิจัยในเรื่องของสุขภาพสัตว์ที่สามารถส่งผลต่อสุขภาพของมนุษย์ ความปลอดภัยทางอาหาร และนวัตกรรมทางสัตวแพทย์ เพื่อให้ผู้เข้าร่วมประชุมสามารถเรียนรู้องค์ความรู้ใหม่ สามารถประยุกต์และนําไปใช้ได้จริง อันจะก่อให้เกิดประโยชน์ในการพัฒนาวิชาชีพสัตวแพทย์ได้อย่างยั่งยืน
รัฐบาลไทย-ข่าวทำเนียบรัฐบาล-ปลัดดีอีเอส ประชุมขับเคลื่อนงานด้านดิจิทัลสำนักงานศาลยุติธรรม
วันพฤหัสบดีที่ 20 เมษายน 2566
ปลัดดีอีเอส ประชุมขับเคลื่อนงานด้านดิจิทัลสํานักงานศาลยุติธรรม
ปลัดดีอีเอส ประชุมขับเคลื่อนงานด้านดิจิทัลสํานักงานศาลยุติธรรม
วันนี้ (20 เม.ย. 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมหารือเพื่อพิจารณาแนวทางการขับเคลื่อนงานด้านดิจิทัลของสํานักงานศาลยุติธรรม ครั้งที่ 1/2566 โดยมี ดร.สุพจน์ เธียรวุฒิ ผู้อํานวยการสํานักงานพัฒนารัฐบาลดิจิทัล (DGA) พร้อมด้วยหน่วยงานและเจ้าหน้าที่เกี่ยวข้อง ร่วมประชุม ณ ห้องประชุม 601 ชั้น 6 สํานักงานปลัดกระทรวงดิจิทัลเพื่อเศรษฐกิจและสังคม
_____________________
รัฐบาลไทย-ข่าวทำเนียบรัฐบาล-PM pleased with Thailand being chosen to host 2026 Annual Meetings of World Bank Group and International Monetary Fund
วันพฤหัสบดีที่ 20 เมษายน 2566
20/04/2566
PM pleased with Thailand being chosen to host 2026 Annual Meetings of World Bank Group and International Monetary Fund
PM pleased with Thailand being chosen to host 2026 Annual Meetings of World Bank Group and International Monetary Fund
April 20, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was pleased with the report of Ministry of Finance about Thailand being chosen to host the 2026 Annual Meetings of the World Bank Group (WBG) and the International Monetary Fund (IMF), which will bring together central bankers, ministers of finance and development, private sector leaders, civil society, media and academics from 190 member countries to discuss the most pressing issues facing the global economy, including the world economic outlook, global financial stability, poverty eradication, inclusive economic growth and job creation, climate change, digitalization, sustainable development and economic growth, and others.
The Meetings are usually held for two consecutive years at the WBG and IMF headquarters in Washington, D.C. and every third year in one of the institutions’ member countries. The upcoming 2023 Annual Meetings will take place this October in Marrakech, Morocco. Thailand has hosted the WBG – IMF Annual Meetings once in 1991.
According to the Government Spokesperson, hosting the 2026 Annual Meetings of the World Bank Group (WBG) and the International Monetary Fund (IMF) will demonstrate Thailand’s leading role in supporting the international financial institutions, and showcase the country’s readiness as host of international meetings and conferences. It will also be a good opportunity for Thailand to reinforce economic and financial cooperation at both bilateral and multilateral levels. It is expected that the meetings will attract more than 12,000 participants from all over the world which would generate a number of economic activities at the national and local levels.
รัฐบาลไทย-ข่าวทำเนียบรัฐบาล-​Govt strives to solve problem related to rights to Universal Healthcare scheme of Thai people with “No Registration Status"
วันพุธที่ 19 เมษายน 2566
19/04/2566
​Govt strives to solve problem related to rights to Universal Healthcare scheme of Thai people with “No Registration Status"
​Govt strives to solve problem related to rights to Universal Healthcare scheme of Thai people with “No Registration Status"
April 19, 2023, Deputy Government Spokesperson Ratchada Thanadirek disclosed the Government’s effort to solve the problem of Thai people with “No Registration Status", who have been rid of fundamental rights, especially the rights to Universal Healthcare scheme, as their names are not included in the civil registration system.
According to the Deputy Government Spokesperson, Thai people with “No Registration Status" may undergo 7 steps of national verification process: 1) verifying their registration status; 2) compiling available registration documents, i.e., their own national ID card, national ID cards of parents, birth certificate, house registration that they used to be registered into, relocation document, and other official documents. They may also register their request if these documents are not available; 3) registering their request at district or local registrar of their current residency; 4) initial review of submitted documents by registrars; 5) verifying submitted documents and interrogating witnesses; 6) notifying result; and 7) if birth and nationality cannot be verified, these people may be issued with a profile registration and identification document under type 0 (Section 19/2).
Further information can be acquired from Department Of Provincial Administration’s Bureau of Registration at phone nos. 0-2791-7312-6. People under type 0 (Section 19/2) may inquire about their rights to healthcare protection at the Division of Health Economics and Health Security’s phone no.: 02-590-1577 (official hours only).
รัฐบาลไทย-ข่าวทำเนียบรัฐบาล-‘รองปลัดฯ สุรเดช’ตรวจเยี่ยมตลาดทุเรียนภายในประเทศ
วันพฤหัสบดีที่ 20 เมษายน 2566
‘รองปลัดฯ สุรเดช’ตรวจเยี่ยมตลาดทุเรียนภายในประเทศ
‘รองปลัดฯ สุรเดช’ตรวจเยี่ยมตลาดทุเรียนภายในประเทศพร้อมให้กําลังใจผู้ประกอบการแผงค้าส่ง-ปลีกตลาดผลไม้เนินสูง จ.จันทบุรี
นายสุรเดช สมิเปรม รองปลัดกระทรวงเกษตรและสหกรณ์ ลงพื้นที่พบปะพูดคุยกับผู้ประกอบการแผงค้าส่งค้าปลีกทุเรียนภายในประเทศ โดยมีนายชนวัฒน์ สิทธิธูรณ์ เกษตรและสหกรณ์จังหวัดจันทบุรี นายปัญญา ประดิษฐสาร เกษตรจังหวัดจันทบุรี นายสาคร มูลผล รองนายกเทศมนตรีเทศบาล ตําบลเนินสูง จ.จันทบุรี และเจ้าหน้าที่ที่เกี่ยวข้องเข้าร่วม ณ ตลาดผลไม้เนินสูงเทศบาล ตําบลเนินสูง ต.เขาวัว อ.ท่าใหม่ จ.จันทบุรี ซึ่งถือเป็นแหล่งซื้อขายทุเรียนที่ใหญ่ที่สุดในจังหวัดจันทบุรี โอกาสนี้ได้รับฟังสถานการณ์การค้าทุเรียนฤดูกาลผลิตปี 2566 พร้อมทั้งให้กําลังใจผู้ประกอบการร้านค้าตลอดจนเชิญชวนผู้ประกอบการค้าทุเรียนสมัครเข้าร่วมโครงการการใช้ตราสัญลักษณ์ “จันท์การันตี” (CHAN GUARANTEE) เพื่อสร้างความเชื่อมั่นและความน่าเชื่อถือในคุณภาพและมาตรฐานผลไม้ของจังหวัดจันทบุรี
ทั้งนี้ สํานักงานพาณิชย์จังหวัดจันทบุรีรายงานราคาทุเรียน ณ วันที่ 19 เมษายน 2566 ราคาเฉลี่ยของทุเรียนหมอนทองAB อยู่ที่ 134 บาท/กิโลกรัมทุเรียนหมอนทองC อยู่ที่ 99 บาท/กิโลกรัมทุเรียนหมอนทองD อยู่ที่ 87 บาท/กิโลกรัมและทุเรียนหมอนทองABC อยู่ที่ 123 บาท/กิโลกรัม
รัฐบาลไทย-ข่าวทำเนียบรัฐบาล-รมว. ชัยวุฒิ ตรวจเยี่ยมศูนย์ดิจิทัลชุมชน ส่งเสริมการเข้าถึงเทคโนโลยีดิจิทัลอย่างเท่าเทียม
วันพฤหัสบดีที่ 20 เมษายน 2566
รมว. ชัยวุฒิ ตรวจเยี่ยมศูนย์ดิจิทัลชุมชน ส่งเสริมการเข้าถึงเทคโนโลยีดิจิทัลอย่างเท่าเทียม
รมว. ชัยวุฒิ ตรวจเยี่ยมศูนย์ดิจิทัลชุมชน ส่งเสริมการเข้าถึงเทคโนโลยีดิจิทัลอย่างเท่าเทียม
วันนี้ (20 เมษายน 2566) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วยนายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ และนายสมเกียรติ ศิริวัฒนโชค ผู้เชี่ยวชาญเฉพาะด้านการบริหารจัดการเชิงนโยบาย สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) ตรวจเยี่ยมชมศูนย์ดิจิทัลชุมชนโรงเรียนบ้านทางหวาย ตําบลคลองวาฬ อําเภอเมือง จังหวัดประจวบคีรีขันธ์โดยมีนายกิตติพงศ์ สุขภาคกุล รองผู้ว่าราชการจังหวัดประจวบคีรีขันธ์ นางสาวชลลดา หินแก้ว ผู้อํานวยการโรงเรียนบ้านทางหวาย ร่วมให้การต้อนรับโครงการศูนย์ดิจิทัลชุมชน เป็นการนําเทคโนโลยีดิจิทัลเข้ามามีบทบาทในการขับเคลื่อนเศรษฐกิจและสังคม รวมถึงเป็นแหล่งเรียนรู้ด้านเทคโนโลยีดิจิทัลสําหรับให้กับประชาชน ปัจจุบันได้จัดตั้งศูนย์ดิจิทัลชุมชนไปแล้ว 77 จังหวัดกว่า 2,000 แห่งทั่วประเทศ
______________________
รัฐบาลไทย-ข่าวทำเนียบรัฐบาล-​Rice export during first two months of 2023 increases by 38.2%
วันพฤหัสบดีที่ 20 เมษายน 2566
20/04/2566
​Rice export during first two months of 2023 increases by 38.2%
​Rice export during first two months of 2023 increases by 38.2%
April 19, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed an overview of Thai rice export situation during the first two months of 2023, as Thailand remains world’s 2nd largest rice exporter with export volume of over 1.4 million tons, an increase of 38.2%yoy.
According to the report of Ministry of Commerce, in collaboration with the Customs Department, during January and February 2023, Thailand exported rice, worth 25,404.15 million Baht (USD 753.9 million), an increase of 38.2% comparing to the same period of 2022 (18,376.8 million Baht). Major markets include the United States, Indonesia, Iraq, Bangladesh and Senegal, among others. Thailand remains world’s 2nd largest rice exporter behind India.
Thai Rice Exporters Association forecasted that rice export volume in March 2023 be approx. 700,000-730,000 tons due to an increasing demand in the global market. The most exported Thai rice are white rice and parboiled rice.
The Government Spokesperson affirmed the Government’s commitment to continue to promote Thai rice export, through showcasing Thai rice at international food fairs and expos, seeking new trade opportunities, and maintaining existing markets. Not only rice, concerned agencies also strive to promote other agricultural products and innovations.
รัฐบาลไทย-ข่าวทำเนียบรัฐบาล-เงินสะพัด “ทะลุ 2.56 แสนล้าน” ไตรมาส 1/66 ต่างชาติบินเที่ยวไทย 6.4 ล้านคน
วันพฤหัสบดีที่ 20 เมษายน 2566
เงินสะพัด “ทะลุ 2.56 แสนล้าน” ไตรมาส 1/66 ต่างชาติบินเที่ยวไทย 6.4 ล้านคน
.....
การท่องเที่ยวแห่งประเทศไทย (ททท.) รายงานสถานการณ์นักท่องเที่ยวต่างชาติเดินทางเข้าไทย ไตรมาสแรกปี 2566 มีจํานวนสะสมที่ 6,465,737 คน สร้างรายได้รวม 256,194 ล้านบาท โดยเฉพาะช่วงเทศกาลสงกรานต์ที่ผ่านมา Airbnb เผยว่ามียอดค้นหาที่พักเพิ่มขึ้นถึง 310% จากปี 65 ซึ่งสํานักข่าว South China Morning Post รายงานว่าเทศกาลสงกรานต์จะเป็นกําลังสําคัญที่จะกระตุ้นเศรษฐกิจไทยให้เติบโตถึง 4% ในปีนี้ เป็นอัตราการเติบโตที่รวดเร็วที่สุดในรอบ 5 ปี
.
นักท่องเที่ยวต่างชาติที่เดินทางมาไทย สูงสุด 5 อันดับแรก คือ มาเลเซีย รัสเซีย จีน เกาหลีใต้ และอินเดีย จุดหมายปลายทางยอดนิยม คือ กทม. พัทยา เชียงใหม่ กระบี่ และภูเก็ต ตามลําดับ โดยในปี 66 ททท. ตั้งเป้าหมายดึงดูดนักท่องเที่ยวต่างชาติ 25 – 30 ล้านคน สร้างรายได้กว่า 1.5 ล้านล้านบาท
.
อ่านเพิ่มเติม คลิก >>https://www.thaigov.go.th/news/contents/details/67402
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ เป็นประธานการประชุมชี้แจง (Kick-off)
วันพฤหัสบดีที่ 20 เมษายน 2566
รองปลัดกระทรวงเกษตรและสหกรณ์ เป็นประธานการประชุมชี้แจง (Kick-off)
"โครงการเสริมสร้างความสามารถในการรับมือต่อการเปลี่ยนแปลงสภาพภูมิอากาศในลุ่มน้ําของประเทศไทยด้วยการบริหารจัดการน้ําที่มีประสิทธิภาพและการเกษตรแบบยั่งยืน"
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมชี้แจง (Kick-off) "โครงการเสริมสร้างความสามารถในการรับมือต่อการเปลี่ยนแปลงสภาพภูมิอากาศในลุ่มน้ําของประเทศไทยด้วยการบริหารจัดการน้ําที่มีประสิทธิภาพและการเกษตรแบบยั่งยืน (Enhancing Climate Resilence in Thailand through Effective Water Management and Sustainable Agriculture)" พร้อมด้วย นายทวีศักดิ์ ธนเดโชพล รองอธิบดีกรมชลประทาน และผู้แทนหน่วยงานภายใต้กระทรวงเกษตรและสหกรณ์ และหน่วยงานภายนอกอื่น ๆ ที่เกี่ยวข้อง ณ ห้องประชุมกรมชลประทาน ชั้น 3 อาคารอํานวยการ กรมชลประทาน สามเสน และผ่านระบบอิเล็กทรอนิกส์
สําหรับการประชุมดังกล่าวมีวัตถุประสงค์เพื่อชี้แจงและทําความเข้าใจรายละเอียดโครงการเสริมสร้างความสามารถในการรับมือต่อการเปลี่ยนแปลงสภาพภูมิอากาศในลุ่มน้ําของประเทศไทยด้วยการบริหารจัดการน้ําที่มีประสิทธิภาพและการเกษตรแบบยั่งยืน (Enhancing Climate Resilence in Thailand through Effective Water Management and Sustainable Agriculture) ซึ่งเป็นโครงการภายใต้กรอบความร่วมมือของกรมชลประทานและสํานักงานโครงการพัฒนาแห่งสหประชาชาติ (United Nations Development Programme: UNDP) โดยได้รับการสนับสนุนเงินช่วยเหลือแบบให้เปล่าจากกองทุนภูมิอากาศสีเขียว (Green Climate Fund: GCF) วงเงิน 17.53 ล้านดอลล่าร์สหรัฐ และ UNDP ได้จัดทําเอกสารข้อตกลงในการดําเนินโครงการ (Funding Activities Agreement: FAA) ร่วมกับกองทุน GCF โดยมีวัตถุประสงค์เพื่อเสริมสร้างขีดความสามารถในการบริหารจัดการน้ําโดยคํานึงถึงสภาพภูมิอากาศและการปรับตัวต่อการเปลี่ยนแปลงสภาพภูมิอากาศในภาคส่วนที่เกี่ยวข้อง
รัฐบาลไทย-ข่าวทำเนียบรัฐบาล-บวท. สรุปปริมาณเที่ยวบินในช่วงเทศกาลสงกรานต์ (วันที่ 11 - 17 เมษายน 2566)  มีเที่ยวบินทั่วประเทศรวม 13,569 เที่ยวบิน หรือเฉลี่ยวันละ 1,938 เที่ยวบิน โดยเพิ่มขึ้น 59%
วันพฤหัสบดีที่ 20 เมษายน 2566
บวท. สรุปปริมาณเที่ยวบินในช่วงเทศกาลสงกรานต์ (วันที่ 11 - 17 เมษายน 2566)  มีเที่ยวบินทั่วประเทศรวม 13,569 เที่ยวบิน หรือเฉลี่ยวันละ 1,938 เที่ยวบิน โดยเพิ่มขึ้น 59%
จากช่วงเดียวกันของปีที่แล้ว ซึ่งภาพรวมการให้บริการควบคุมจราจรทางอากาศเป็นไปอย่างปลอดภัย คล่องตัว  และสามารถบริหารจัดการเที่ยวบินได้ตามเป้าหมาย
ดร.ณพศิษฏ์ จักรพิทักษ์ กรรมการผู้อํานวยการใหญ่ บริษัท วิทยุการบินแห่งประเทศไทย จํากัด (บวท.) กะทรวงคมนาคม เปิดเผยว่า “ในช่วงเทศกาลสงกรานต์ปีนี้ มีนักท่องเที่ยวเดินทางเข้ามาประเทศไทยเป็นจํานวนมาก เป็นผลมาจากสถานการณ์ COVID-19 คลี่คลาย และแรงสนับสนุนจากการเปิดประเทศของจีน ส่งผลให้ปริมาณเที่ยวบินเพิ่มขึ้นจากปกติ โดยวิทยุการบินฯ ได้สรุปปริมาณเที่ยวบินทั่วประเทศ ในช่วงเทศกาลสงกรานต์ (วันที่ 11-17 เมษายน 2566) มีเที่ยวบินรวม 13,569 เที่ยวบิน หรือเฉลี่ยวันละ 1,938 เที่ยวบิน เพิ่มขึ้น 59% จากช่วงเดียวกันของปีที่แล้ว แต่ยังต่ํากว่าในช่วงเดียวกันของ ปี 2562 ที่เป็นช่วงก่อนได้รับผลกระทบจากโควิด19 ประมาณ 28% โดยท่าอากาศยานที่มีปริมาณเที่ยวบินเข้า - ออกสูงสุดในช่วงสงกรานต์ที่ผ่านมา ยังคงเป็นท่าอากาศยานสุวรรณภูมิ เฉลี่ยประมาณวันละ 827 เที่ยวบิน ในขณะที่ท่าอากาศยานดอนเมืองมีเที่ยวบินเข้า-ออก เฉลี่ยวันละ 543 เที่ยวบิน สําหรับท่าอากาศยานภูมิภาคที่มีปริมาณเที่ยวบินเข้า-ออกสูงสุด ได้แก่ ท่าอากาศยานภูเก็ต เฉลี่ยวันละ 254 เที่ยวบิน รองลงมา คือ ท่าอากาศยานเชียงใหม่ เฉลี่ยวันละ 175 เที่ยวบิน และท่าอากาศยานสมุย เฉลี่ยวันละ 82 เที่ยวบิน ตามลําดับ
ทั้งนี้ บวท. ได้ปฏิบัติตามมาตรการรองรับปริมาณเที่ยวบินที่เพิ่มมากขึ้นในช่วงเทศกาลดังกล่าว ส่งผลให้ภาพรวมการให้บริการควบคุมจราจรทางอากาศเป็นไปอย่างปลอดภัยสูงสุด คล่องตัวสามารถอํานวยความสะดวกให้กับทุกเที่ยวบินที่เข้ามาในพื้นที่ประเทศไทยได้เป็นอย่างดี ซึ่งเป็นส่วนหนึ่งในการขับเคลื่อน และช่วยส่งเสริมการท่องเที่ยวทีมีแนวโน้มเพิ่มขึ้นอย่างต่อเนื่อง และเป็นการกระตุ้นเศรษฐกิจของประเทศอีกด้วย
รัฐบาลไทย-ข่าวทำเนียบรัฐบาล-เตือนภัย! ระวังยาเสพติดรูปแบบใหม่ บดใส่ซองเกลือแร่ – คอลลาเจน - กาแฟ ขายผ่านโซเชียล
วันพฤหัสบดีที่ 20 เมษายน 2566
เตือนภัย! ระวังยาเสพติดรูปแบบใหม่ บดใส่ซองเกลือแร่ – คอลลาเจน - กาแฟ ขายผ่านโซเชียล
.....
สํานักงานป้องกันและปราบปรามยาเสพติด (ป.ป.ส.) แจ้งเตือนประชาชนระวังยาอีรูปแบบใหม่บดบรรจุในซองผลิตภัณฑ์เครื่องดื่มเกลือแร่ ซองคอลลาเจน และซองกาแฟ ซึ่งตรวจสอบพบแอคเคาท์ในประเทศเพื่อนบ้านโพสต์ขายบนโซเชียลมีเดีย
.
ขณะนี้ ป.ป.ส. และสํานักงานตํารวจแห่งชาติได้ติดตามเรื่องนี้อย่างใกล้ชิด และย้ําเตือนประชาชนอย่าเข้าไปเกี่ยวข้อง อย่าสั่ง อย่าโพสต์ อย่าแชร์ หากตรวจพบการโพสต์ที่เข้าข่ายเป็นโฆษณายาเสพติดมีโทษหนัก จําคุก 2 ปี หรือปรับไม่เกิน 200,000 บาท หรือทั้งจําทั้งปรับ ส่วนการขายที่แม้จะทําในประเทศเพื่อนบ้านแต่หากคนไทยเข้าไปเกี่ยวข้องก็ต้องรับโทษตามกฎหมายยาเสพติดของไทยมีโทษหนักทั้งจําทั้งปรับและยึดทรัพย์สิน
.
สําหรับความร้ายแรงของยาอี สามารถทําลายระบบประสาท การหลั่งสารต่าง ๆ ตามธรรมชาติของร่างกายผิดปกติ ผู้ใช้ติดต่อกันจะเกิดอารมณ์เศร้าหมองหดหู่ ซึมเศร้า อาจเป็นโรคจิตประเภทซึมเศร้าและมีแนวโน้มการฆ่าตัวตายสูงกว่าคนปกติ
.
การลักลอบนํายาอีบรรจุลงในผลิตภัณฑ์ต่าง ๆ อาจทําให้ตรวจสอบได้ยากขึ้น จึงขอให้ผู้ปกครองหมั่นติดตามข่าวสาร พร้อมสังเกตพฤติกรรมของบุตรหลาน หากพบมีพฤติกรรมเสี่ยง ควรพูดคุยด้วยเหตุผลไม่ใช้ความรุนแรง บอกถึงผลเสียและอันตรายที่จะตามมา และรีบพาไปพบแพทย์เพื่อเข้าสู่การบําบัดรักษา โดยสามารถขอรับคําปรึกษาเรื่องยาและสารเสพติดได้ที่ สายด่วนยาเสพติด 1165
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดดีอีเอส ประชุมคณะทำงานสนับสนุนการใช้ระบบ e-Document
วันพฤหัสบดีที่ 20 เมษายน 2566
ปลัดดีอีเอส ประชุมคณะทํางานสนับสนุนการใช้ระบบ e-Document
ปลัดดีอีเอส ประชุมคณะทํางานสนับสนุนการใช้ระบบ e-Document
วันนี้ (20 เม.ย.66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในการประชุมคณะทํางาน เพื่อให้การสนับสนุนการขับเคลื่อนการใช้ระบบ e-Document แก่หน่วยงานราชการ ครั้งที่ 1/2566 โดยมีหน่วยงานที่เข้าร่วม อาทิ สํานักงานคณะกรรมการพัฒนาระบบราชการ (ก.พ.ร.), สํานักงานพัฒนาธุรกรรมทางอิเล็กทรอนิกส์ (ETDA), บริษัท โทรคมนาคมแห่งชาติ จํากัด (มหาชน) (NT), สํานักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง, สํานักงานพัฒนารัฐบาลดิจิทัล (DGA) เป็นต้น ณ สํานักงาน ป.ย.ป.
____________________
รัฐบาลไทย-ข่าวทำเนียบรัฐบาล-​นายชยธรรม์ พรหมศร ปลัดกระทรวงคมนาคม เป็นประธานเปิดโครงการฝึกอบรมหลักสูตร “ฉันคือ…ข้าราชการที่ดี” รุ่นที่ 67
วันพฤหัสบดีที่ 20 เมษายน 2566
​นายชยธรรม์ พรหมศร ปลัดกระทรวงคมนาคม เป็นประธานเปิดโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 67
เพื่อปลูกฝังปรัชญาการเป็นข้าราชการที่ดีให้กับข้าราชการบรรจุใหม่ในสังกัดกระทรวงคมนาคม
​นายชยธรรม์ พรหมศร ปลัดกระทรวงคมนาคม เป็นประธานเปิดโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 67 เพื่อปลูกฝังปรัชญาการเป็นข้าราชการที่ดีให้กับข้าราชการบรรจุใหม่ในสังกัดกระทรวงคมนาคม เสริมสร้างสมรรถนะและทักษะที่จําเป็นสําหรับการปฏิบัติราชการ ส่งเสริมคุณธรรม จริยธรรม การทํางานเป็นทีม รวมทั้งพัฒนาเครือข่ายในการปฏิบัติงานและสร้างสายสัมพันธ์ที่ดีระหว่างส่วนราชการ โดยมีผู้บริหารสํานักงานปลัดกระทรวงคมนาคม และหน่วยงานในสังกัดกระทรวงคมนาคม เข้าร่วมพิธี ข้าราชการบรรจุใหม่ในสังกัดกระทรวงคมนาคม จํานวน 104 คน เข้ารับการอบรม ในวันพุธที่ 19 เมษายน 2566 ณ อาคารราชรถสโมสรและหอประชุม กระทรวงคมนาคม
​​นายชยธรรม์ พรหมศร กล่าวว่า การที่ข้าราชการใหม่จะพัฒนาตนขึ้นเป็นข้าราชการที่ดี และประสบความสําเร็จในการรับราชการนั้น ต้องสร้างแรงขับเคลื่อนออกมาจากใจ ในการที่จะทํางานเพื่อประเทศและประชาชน ซึ่งหลักสูตร “ฉันคือ...ข้าราชการที่ดี” มีเป้าหมายเพื่อให้เกิดสัมพันธภาพอันดีต่อกัน สร้างบุคลากรที่มีคุณภาพ รวมทั้งแลกเปลี่ยนเรียนรู้การประสานงาน และการสานต่อการทํางานร่วมกันระหว่างหน่วยงานในสังกัดกระทรวงฯ ทําให้เกิดการบูรณาการร่วมกันระหว่างหน่วยงานในสังกัด สําหรับอาชีพข้าราชการถือว่ามีเกียรติศักดิ์ศรี ปัจจุบันรูปแบบวิธีการทํางานต่าง ๆ ในระบบราชการได้เปลี่ยนแปลงไปอย่างมาก นับตั้งแต่ปี พ.ศ. 2546 ซึ่งได้ประกาศเรื่องการพัฒนาระบบราชการอย่างจริงจัง ส่งผลให้เกิดการนําเสนอแนวคิดเกี่ยวกับการปรับเปลี่ยนกระบวนทัศน์ วัฒนธรรม และค่านิยมของระบบราชการมีเจตนารมณ์ที่ชัดเจน คือ มุ่งหวังให้ข้าราชการปฏิบัติราชการเพื่อประโยชน์สุขของประชาชน มุ่งเน้นการทํางานเชิงรุก คิดเชิงยุทธศาสตร์ และนําระบบบริหารจัดการสมัยใหม่มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดผลความสําเร็จได้อย่างเป็นรูปธรรม การจัดการฝึกอบรมในครั้งนี้ จะทําให้ได้รับทราบแนวทางการปฏิบัติงานของตนเอง รวมทั้งได้รับความรู้เบื้องต้นที่จําเป็นสําหรับการปฏิบัติราชการ นับว่าเป็นการเตรียมความพร้อมที่จะก้าวไปสู่การเป็นข้าราชการที่ดีในสังกัดส่วนราชการกระทรวงคมนาคม และเป็นโอกาสดีที่ผู้เข้ารับการฝึกอบรมจะได้สร้างสัมพันธภาพเพื่อการประสานการทํางานที่ดีระหว่างกันในอนาคต เกิดการแลกเปลี่ยนเรียนรู้อันจะนํามาซึ่งเครือข่ายในการทํางานเพื่อประโยชน์ของประชาชนและประเทศชาติต่อไป
​​ทั้งนี้ โครงการอบรมหลักสูตร “ฉันคือ...ข้าราชการที่ดี” รุ่นที่ 67 มีข้าราชการบรรจุใหม่ในสังกัดกระทรวงฯ เข้ารับการอบรม รวมทั้งสิ้น 104 คน ประกอบด้วย กรมเจ้าท่า 3 คน กรมการขนส่งทางบก 30 คน กรมท่าอากาศยาน 2 คน กรมทางหลวง 56 คน กรมทางหลวงชนบท 7 คน และกรมการขนส่งทางราง 6 คน โดยหลักสูตรและกิจกรรมต่าง ๆ มีเนื้อหาเป็นไปตามแนวทางและวัตถุประสงค์ที่สํานักงาน ก.พ. กําหนด ใช้ระยะเวลาการฝึกอบรมรวม 10 วัน ด้วยรูปแบบอบรมปกติระหว่างวันที่ 19 - 28 เมษายน 2566 ณ กระทรวงคมนาคม วังรี รีสอร์ท อําเภอเมือง จังหวัดนครนายก และโรงแรม เบลล่า บี อําเภอบางกรวย จังหวัดนนทบุรี
รัฐบาลไทย-ข่าวทำเนียบรัฐบาล-“อนุทิน” เผย “โควิด” ระบาดเพิ่มขึ้นแต่ไม่รุนแรง ส่วน XBB.1.16 ไม่ได้มีอาการรุนแรงกว่าเดิม  เร่งจูงใจฉีดวัคซีนโควิดควบคู่วัคซีนไข้หวัดใหญ่
วันพฤหัสบดีที่ 20 เมษายน 2566
“อนุทิน” เผย “โควิด” ระบาดเพิ่มขึ้นแต่ไม่รุนแรง ส่วน XBB.1.16 ไม่ได้มีอาการรุนแรงกว่าเดิม  เร่งจูงใจฉีดวัคซีนโควิดควบคู่วัคซีนไข้หวัดใหญ่
รองนายกรัฐมนตรีและรัฐมนตรีว่าการกระทรวงสาธารณสุข เผย สถานการณ์โรควิด 19 แม้ระบาดเพิ่มขึ้น แต่ไม่รุนแรง เนื่องจากประชาชนส่วนใหญ่มีภูมิคุ้มกัน ส่วนสายพันธุ์ใหม่ XBB.1.16 ไม่ได้มีอาการรุนแรงไปกว่าสายพันธุ์เดิม สั่งโรงพยาบาลจัดจุดฉีดวัคซีนโควิด
รองนายกรัฐมนตรีและรัฐมนตรีว่าการกระทรวงสาธารณสุข เผย สถานการณ์โรควิด 19 แม้ระบาดเพิ่มขึ้น แต่ไม่รุนแรง เนื่องจากประชาชนส่วนใหญ่มีภูมิคุ้มกัน ส่วนสายพันธุ์ใหม่ XBB.1.16 ไม่ได้มีอาการรุนแรงไปกว่าสายพันธุ์เดิม สั่งโรงพยาบาลจัดจุดฉีดวัคซีนโควิด พร้อมขอให้ สปสช.ออกแนวทางจูงใจฉีดควบคู่ “วัคซีนไข้หวัดใหญ่” และให้กรมควบคุมโรคเร่งสื่อสารทําความเข้าใจประชาชน ลดความตระหนกกรณีมีการเผยแพร่ข้อมูลอาการรุนแรงต่างๆ เช่น มีเลือดออกจมูก-ตาแดง
วันนี้ (20 เมษายน 2566) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.โอภาส การย์กวินพงศ์ ปลัดกระทรวงสาธารณสุข ประชุมติดตามสถานการณ์โรคโควิด 19 ร่วมกับผู้บริหารกระทรวงสาธารณสุขและผู้ทรงคุณวุฒิ โดย นายอนุทินกล่าวว่า วันนี้ได้รับฟังสถานการณ์โควิด 19 ที่ระบาดเพิ่มขึ้น ซึ่งเป็นไปตามการคาดการณ์ของกรมควบคุมโรค และไม่ได้มีความรุนแรงเพิ่มขึ้นเนื่องจากประชาชนส่วนใหญ่มีภูมิคุ้มกัน ทั้งจากการติดเชื้อและการได้รับวัคซีน ส่วนกรณีเชื้อสายพันธุ์ใหม่ XBB.1.16 ที่มีการเผยแพร่ข้อมูลและหลายคนวิตกนั้น เป็นธรรมชาติของเชื้อไวรัสที่จะมีการกลายพันธุ์ตลอดเวลา แต่ยังคงเป็นลูกผสมของสายพันธุ์โอมิครอนเดิม และไม่ได้มีความรุนแรงไปกว่าสายพันธุ์เดิม ส่วนกลุ่มเสี่ยงเกิดอาการป่วยรุนแรงยังคงเป็นกลุ่ม 608 ผู้ที่ยังไม่ได้รับวัคซีน หรือได้รับเข็มสุดท้ายนานกว่า 6 เดือน
นายอนุทินกล่าวต่อว่า การฉีดวัคซีนโควิด 19 ยังมีความจําเป็นในการกระตุ้นภูมิคุ้มกัน ซึ่งจะช่วยไม่ให้ป่วยอาการหนักและเสียชีวิตได้ดี โดยเฉพาะกลุ่มเสี่ยง ได้สั่งการให้สถานพยาบาลทั่วประเทศและสถานพยาบาลของกรมในสังกัด จัดจุดบริการฉีดวัคซีนโควิด 19 อํานวยความสะดวกประชาชน โดยวัคซีนที่มีในขณะนี้ส่วนใหญ่เป็นชนิด Bivalent ทั้งนี้ อาจารย์แพทย์ที่เป็นคณะกรรมการวิชาการแจ้งว่า สามารถฉีดวัคซีนโควิด 19 และวัคซีนไข้หวัดใหญ่ได้ในคราวเดียวกัน ซึ่งได้มอบหมายให้เลขาธิการ สปสช.คิดแนวทางสร้างแรงจูงใจให้ประชาชนมารับวัคซีนทั้งโควิด 19 และไข้หวัดใหญ่ เพื่อให้ประชาชนมารับวัคซีนมากขึ้น ส่วนข้อกังวลกรณีจะมีการระบาดของโควิด 19 และไข้หวัดใหญ่พร้อมกัน ยืนยันว่ามีความพร้อมดูแล ทั้งยาและเวชภัณฑ์ต่างๆ
“กรณีที่มีการเผยแพร่ข้อมูลอาการรุนแรงต่างๆ เช่น มีเลือดออกในโพรงจมูกและตาแดง ซึ่งเป็นอาการที่อาจเกิดขึ้นได้ แต่ไม่ได้เกิดในทุกคน หรือกรณีคนงานต่างด้าวเสียชีวิตกะทันหัน ตรวจ ATK ผลเป็นบวก แล้วนําไปเชื่อมโยงว่าเป็นสายพันธุ์ XBB.1.16 เพราะก่อนหน้านี้มีอาการตาแดง ซึ่งเป็นไปไม่ได้เพราะโควิดไม่ได้ทําให้เสียชีวิตทันที ต้องมีอาการป่วยมาก่อน ได้มอบหมายกรมควบคุมโรคสื่อสารข้อมูล สร้างความรู้ความเข้าใจกับประชาชนให้มากขึ้น เพื่อลดความตื่นตระหนก” นายอนุทินกล่าว
****************************************************** 20 เมษายน 2566
รัฐบาลไทย-ข่าวทำเนียบรัฐบาล-โอนแล้ว ! เบี้ยความพิการ 200 บาท สำหรับคนพิการที่มีสิทธิสวัสดิการแห่งรัฐ
วันพฤหัสบดีที่ 20 เมษายน 2566
โอนแล้ว ! เบี้ยความพิการ 200 บาท สําหรับคนพิการที่มีสิทธิสวัสดิการแห่งรัฐ
.....
กรมบัญชีกลาง โอน เงินเพิ่มเบี้ยความพิการ 200 บาท แก่ผู้มีสิทธิสวัสดิการแห่งรัฐที่มีบัตรประจําตัวคนพิการและได้รับเงินเบี้ยความพิการ แล้ว วันนี้ (20 เม.ย.66) โดยจะโอนเงินเข้าบัญชีธนาคารที่ผูกพร้อมเพย์ด้วยเลขบัตรประจําตัวประชาชน 13 หลัก ทุกวันที่ 20 ของเดือน จากเดิมที่โอนวันที่ 22 ของทุกเดือน
.
ประชาชนสามารถตรวจสอบสิทธิสวัสดิการสังคมที่ตนเองได้รับ ได้ที่เว็บไซต์ โครงการบูรณาการฐานข้อมูลสวัสดิการสังคม ดังนี้
1. เข้าเว็บไซต์ govwelfare.cgd.go.th
2. กรอกเลขบัตรประชาชน แล้วกดปุ่ม “ตรวจสอบ”
3. หน้าจอแสดงผลการตรวจสอบ หากมีสิทธิจะปรากฎสวัสดิการที่ได้รับ เช่น สวัสดิการแห่งรัฐ เบี้ยยังชีพผู้สูงอายุ เบี้ยความพิการ เงินอุดหนุนเพื่อการเลี้ยงดูเด็กแรกเกิด // หากไม่ได้รับสิทธิใด จะปรากฎข้อความ “ไม่พบสิทธิ”
.
อ่านเพิ่มเติม คลิก >>https://www.thaigov.go.th/news/contents/details/67440
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมเจ้าท่า ดูแลความปลอดภัยทางน้ำ ย้ำสวมชูชีพทุกครั้งขณะโดยสารเรือ
วันพฤหัสบดีที่ 20 เมษายน 2566
กรมเจ้าท่า ดูแลความปลอดภัยทางน้ํา ย้ําสวมชูชีพทุกครั้งขณะโดยสารเรือ
...
กรมเจ้าท่า ดูแลความปลอดภัยทางน้ํา ย้ําสวมชูชีพทุกครั้งขณะโดยสารเรือ
จากนโยบายรัฐบาล และกระทรวงคมนาคม กรมเจ้าท่า ดําเนินการดูแลความปลอดภัยและอํานวยความสะดวกให้กับพี่น้องประชาชนในการเดินทางทางน้ํา โดย สํานักงานเจ้าท่าภูมิภาคสาขาหนองคาย ได้ออกตรวจตราความปลอดภัยทางน้ํา บริเวณท่าเทียบเรือโดยสารต่าง ๆ ดังนี้
1. ท่าเรือวัดพระธาตุหล้าหนอง เรือโดยสารจํานวน 7 ลํา 55 เที่ยว ผู้โดยสาร 178 คน
2. ท่าเรือเทศบาลตําบลบึงโขงหลง เรือโดยสารจํานวน 95 ลํา 112 เที่ยว ผู้โดยสาร 895 คน
3. ท่าเรือทะเลบัวแดง เรือโดยสารจํานวน 8 ลํา11 เที่ยว ผู้โดยสาร 53 คน
4. ท่าเรือด่านศุลกากรบึงกาฬ เรือโดยสาร จํานวน 6 ลํา 5 เที่ยว ผู้โดยสาร 85 คน
5. ท่าเรือศุลกากรปากชม เรือโดยสารจํานวน 5 ลํา เที่ยวไป 3 เที่ยว ผู้โดยสาร 19 คน เที่ยวกลับ 5 เที่ยวผู้โดยสาร 45 คน
สํานักงานเจ้าท่าภูมิภาคสาขานครพนม กํากับดูแลความปลอดภัยทางน้ําประจําท่าเทียบเรือแก่ผู้โดยสาร ดังนี้
1. ท่าเทียบเรือและโดยสารเทศบาลนครพนม อําเภอเมืองนครพนม จังหวัดนครพนมเรือโดยสาร จํานวน 3 ลํา เรือโดยสารขาเข้า 13 เที่ยว จํานวนผู้โดยสาร 352 คน เรือโดยสารขาออก 12 เที่ยว จํานวนผู้โดยสาร 231 คน
2. ท่าเทียบเรือบ้านโพธิ์ชัย ตําบลไผ่ล้อม อําเภอบ้านแพง จังหวัดนครพนมเรือโดยสาร จํานวน 6 ลํา ขาเข้า 3 เที่ยว ผู้โดยสาร 94 คนเรือขาออก 3 เที่ยว ผู้โดยสาร 121 คน
ทั้งนี้ กรมเจ้าท่า ได้กําชับเน้นย้ําเจ้าหน้าที่ให้ปฏิบัติตามมาตรการเพื่อความปลอดภัย เนื่องจากประชาชนและนักท่องเที่ยวเดินทางท่องเที่ยวเป็นจํานวนมาก รวมทั้งประกาศแจ้งเตือนให้ใช้ความระมัดระวังในการเดินเรือและใช้เรือ โดยเคร่งครัด พร้อมขอความร่วมมือและเน้นย้ําประชาชนทุกท่าน เรื่องการสวมใส่เสื้อชูชีพขณะโดยสารเรือ เพื่อป้องกันการเกิดอุบัติเหตุทางน้ํา หากประชาชนท่านใดพบเห็นเหตุการณ์ความไม่ปลอดภัยทางน้ํา สามารถโทรแจ้งสายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-ชู BCG ยกระดับสินค้าไทย ปี 66 เจาะตลาดผู้บริโภคยุคใหม่ ใส่ใจสิ่งแวดล้อม
วันอังคารที่ 18 เมษายน 2566
ชู BCG ยกระดับสินค้าไทย ปี 66 เจาะตลาดผู้บริโภคยุคใหม่ ใส่ใจสิ่งแวดล้อม
.....
กระทรวงพาณิชย์ กําหนดแผนงานเพื่อสร้างมูลค่าเพิ่มแก่สินค้าไทยในปี 2566 โดยเน้นการใช้นวัตกรรมภายใต้แนวคิด BCG เช่น
.
- โครงการ DEWA & DEWI พัฒนาสินค้าจากเศษวัสดุเหลือใช้ทางการเกษตรและอุตสาหกรรมเพื่อการแปรรูปเป็นผลิตภัณฑ์เชิงสร้างสรรค์สู่ตลาดสากล
- กิจกรรม BCG to Carbon Neutrality เพื่อพัฒนาศักยภาพผู้ประกอบการไทย โดยผลักดันให้ได้รับฉลากคาร์บอนฟุตพริ้นท์ของผลิตภัณฑ์ เป็นผู้ประกอบการที่ดําเนินธุรกิจคาร์บอนต่ํา “BCG Low Carbon Pioneers”
- โครงการ Smart Value Creation ส่งเสริมและต่อยอดนวัตกรรมสู่การค้าระหว่างประเทศ ภายใต้แนวคิด “นําวัสดุชีวภาพจากธรรมชาติ เสริมศักยภาพด้วยนวัตกรรม BCG (Bio Materials Innovation for BCG)”
- การขยายโอกาสทางการค้า BCG & Sustainability โดยพาผู้ประกอบการเข้าร่วมกิจกรรมแสดงสินค้าในต่างประเทศ
.
เพื่อให้สินค้าไทยที่ผลิตจากแนวคิด BCG เป็นทางเลือกในการขยายลู่ทางการค้า ตอบโจทย์ผู้บริโภคยุคใหม่ ที่คํานึงถึงการใช้ทรัพยากรอย่างคุ้มค่า และสร้างความยั่งยืนให้กับโลก
.
อ่านเพิ่มเติม คลิก >>https://www.thaigov.go.th/news/contents/details/67141
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายสรพงศ์ ไพฑูรย์พงษ์ รองปลัดกระทรวงคมนาคม ลงพื้นที่ตรวจการอำนวยความสะดวกประชาชนเดินทางกลับเข้ากรุงเทพฯ ในช่วงเทศกาลสงกรานต์ ณ บริเวณชานชาลาขาเข้า อาคารสถานีขนส่งผู้โดยสารกรุงเทพ (
วันอังคารที่ 18 เมษายน 2566
นายสรพงศ์ ไพฑูรย์พงษ์ รองปลัดกระทรวงคมนาคม ลงพื้นที่ตรวจการอํานวยความสะดวกประชาชนเดินทางกลับเข้ากรุงเทพฯ ในช่วงเทศกาลสงกรานต์ ณ บริเวณชานชาลาขาเข้า อาคารสถานีขนส่งผู้โดยสารกรุงเทพ (
....
วันนี้ (18 เมษายน 2566) เวลา 06.00 น. นายสรพงศ์ ไพฑูรย์พงษ์ รองปลัดกระทรวงคมนาคม ประธานกรรมการบริษัท ขนส่ง จํากัด พร้อมด้วย ดร.สัญลักข์ ปัญวัฒนลิขิต กรรมการผู้จัดการใหญ่ บขส. พ.ต.ท.วรภัทร สุขไทย รองผู้กํากับการป้องกันและปราบปราม สถานีตํารวจนครบาลบางซื่อ กรมการขนส่งทางบก (ขบ.) องค์การขนส่งมวลชนกรุงเทพ (ขสมก.) ลงพื้นที่ตรวจการอํานวยความสะดวกประชาชนเดินทางกลับเข้ากรุงเทพฯ ในช่วงเทศกาลสงกรานต์ ณ บริเวณชานชาลาขาเข้า อาคารสถานีขนส่งผู้โดยสารกรุงเทพ (จตุจักร)
นายสรพงศ์ ไพฑูรย์พงษ์ รองปลัดกระทรวงคมนาคม กล่าวว่า กระทรวงคมนาคมมีความห่วงใยในการเดินทางของพี่น้องประชาชนในช่วงเทศกาลฯ จึงได้ย้ําให้ทุกหน่วยงานที่เกี่ยวข้องดูแลความปลอดภัย โดยเฉพาะการให้บริการรถโดยสารสาธารณะ ซึ่งในการลงพื้นที่วันนี้ (18 เมษายน 66) พบว่าประชาชนทยอยเดินทางกลับมาตลอดทั้งวัน ตั้งแต่วันที่ 16-17 เมษายนที่ผ่านมา ทําให้จํานวนผู้ใช้บริการกลับเข้ากรุงเทพฯ ช่วงเช้านี้ไม่แออัดมากนัก แต่อย่างไรก็ดีพบว่ามีปัญหารถแท็กซี่ขาดระยะทําให้ผู้โดยสารรอนาน จึงได้ขอให้กรมการขนส่งทางบกช่วยประสานรถแท็กซี่เข้ามาให้บริการ และให้เอกชนที่เป็นผู้บริหารลานจอดรถยกเลิกการเก็บค่าธรรมเนียมรถแท็กซี่ที่เข้ามาให้บริการในช่วงเทศกาลฯ รวมทั้งให้ ขสมก. จัดรถโดยสารมาวิ่งรับ-ส่ง ผู้โดยสารออกจากสถานีขนส่งฯ หมอชิต 2 ไปยังรถไฟฟ้าบีทีเอส จตุจักร เพื่ออํานวยความสะดวกให้แก่ประชาชนอีกทางหนึ่งด้วย
สําหรับการแก้ไขปัญหารถจักรยานยนต์ผิดกฎหมายที่เข้ามาวิ่งรับผู้โดยสาร และเรียกเก็บค่าโดยสารเกินราคาในสถานีขนส่งฯ หมอชิต 2 พบว่า ในช่วงเทศกาลสงกรานต์ที่ผ่านมา มีการแก้ไขปัญหาได้ดีขึ้น โดยสถานีตํารวจนครบาลบางซื่อ ได้นํากําลังเจ้าหน้าที่ตํารวจมาช่วยดูแลความปลอดภัยของประชาชน และได้จับกุมผู้กระทําผิด จํานวน 30 ราย ส่วนใหญ่พบว่าไม่มีใบอนุญาตขับขี่รถสาธารณะ และมีการเก็บค่าโดยสารเกินราคา ทั้งนี้หากประชาชนพบปัญหาในการเดินทาง หรือมีเรื่องร้องเรียน ให้แจ้งเจ้าหน้าที่ที่ปฏิบัติหน้าที่ในสถานีขนส่งฯ ได้ทันที หรือสายด่วน กรมการขนส่ง ทางบก 1584 โดยกระทรวงคมนาคม บขส. และ ขบ. พร้อมดูแลให้บริการประชาชนอย่างเต็มที่
ดร.สัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กล่าวถึงจํานวนผู้โดยสารเดินทางในช่วงเทศกาลสงกรานต์ว่า เมื่อวันที่ 17 เมษายน 2566 มีผู้โดยสารเดินทางเที่ยวไปและกลับ รวมจํานวน 92,067 คน ใช้รถโดยสาร (รถ บขส., รถร่วม, รถตู้) จํานวน 7,409 เที่ยว แบ่งเป็นเที่ยวกลับเข้ากรุงเทพฯ มีผู้โดยสาร ใช้บริการ 54,870 คน ใช้รถโดยสาร จํานวน 3,952 เที่ยว ส่วนเที่ยวไปออกจากกรุงเทพฯ มีผู้โดยสารใช้บริการ 37,197 คน ใช้รถโดยสาร (รถ บขส., รถร่วม, รถตู้) จํานวน 3,457 เที่ยว โดยการอํานวยความสะดวกประชาชนเป็นไปด้วยความเรียบร้อย บขส. มีการบูรณาการความร่วมมือกับหน่วยงานต่าง ๆ ทั้งในส่วนกลางและส่วนภูมิภาค ส่วนเรื่องร้องเรียนต่าง ๆ ที่พบส่วนใหญ่เป็นเรื่องการให้บริการของรถร่วมฯ ซึ่ง บขส. ได้มีการดําเนินการตามกฎระเบียบฯ ส่วนปัญหารถแท็กซี่ที่พบ บขส. จะเชิญผู้ประกอบการมาวางแนวทางร่วมกันเพื่อแก้ไขปัญหารถแท็กซี่ไม่เพียงพอในชั่วโมงเร่งด่วนต่อไป สอบถามข้อมูลการเดินทางเพิ่มเติมได้ที่ Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมเจ้าท่า ขุดลอกเพื่อดูแลประชาชนตามนโยบายคมนาคม
วันอังคารที่ 18 เมษายน 2566
กรมเจ้าท่า ขุดลอกเพื่อดูแลประชาชนตามนโยบายคมนาคม
...
จากนโยบายรัฐบาล และกระทรวงคมนาคม โดยกรมเจ้าท่า ได้ดําเนินการขุดลอก พัฒนาและบํารุงรักษาร่องน้ําทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ การระบายน้ํา การอุปโภคบริโภค และเพิ่มพื้นที่รับน้ําเพื่อใช้ ส่งเสริมและสนับสนุนภาคการเกษตร
กรมเจ้าท่า สํานักพัฒนาและบํารุงรักษาทางน้ํา โดยสํานักงานพัฒนาและบํารุงรักษาทางน้ําที่ 8 เปิดหน่วยปฏิบัติงานขุดลอกลําเสียวใหญ่ ตําบลกู่กาสิงห์ อําเภอเกษตรวิสัย จังหวัดร้อยเอ็ด ใช้รถขุด ขก.4 เป็นเครื่องจักร ทําการขุดลอกตั้งแต่ กม. 0+100 ถึง กม. 2+000 ระยะทาง 1,900 เมตร ปริมาณวัสดุขุดลอกประมาณ 61,289 ลูกบาศก์เมตร เพื่อบรรเทาปัญหาความเดือดร้อนให้กับประชาชน เนื่องจากลําน้ําตื้นเขินจากการสะสมตะกอนดิน ส่งผลให้เกิดปัญหาในการกักเก็บน้ําเพื่อใช้ประโยชน์ทางการเกษตร และอุปโภคบริโภคในฤดูแล้ง ซึ่งไม่เพียงพอต่อความต้องการของประชาชนที่ใช้น้ํา รวมถึงช่วงฤดูน้ําหลาก ประชาชนในพื้นที่ได้รับความเดือดร้อนจากปัญหาน้ําท่วมพื้นที่ทางการเกษตร ส่งผลให้พืชผลทางการเกษตรได้รับความเสียหาย ปัจจุบัน ขุดลอกได้ระยะทาง 535 เมตร ปริมาณวัสดุขุดลอก 18,360 ลูกบาศก์เมตร คิดเป็น 29.96%
ทั้งนี้ การขุดลอกลําเสียวใหญ่ ตําบลกู่กาสิงห์ อําเภอเกษตรวิสัย จังหวัดร้อยเอ็ด พื้นที่บริเวณขุดลอกประกอบด้วย บ้านต่องต้อน หมู่ที่ 5 และบ้านไตรตรึง หมู่ที่ 11 ตําบลกู่กาสิงห์ อําเภอเกษตรวิสัย จังหวัดร้อยเอ็ด ซึ่งมีประชากรรวมประมาณ 185 ครัวเรือน ประชากรประมาณ 860 คน มีพื้นที่ทําการเกษตรกรรมประมาณ 2,200 ไร่ ซึ่งจะได้รับประโยชน์จากโครงการขุดลอกในครั้งนี้
รัฐบาลไทย-ข่าวทำเนียบรัฐบาล-รองปลัดฯ วันชัย เข้าร่วมพระราชพิธีสงกรานต์ พุทธศักราช 2566
วันอังคารที่ 18 เมษายน 2566
18/04/2566
รองปลัดฯ วันชัย เข้าร่วมพระราชพิธีสงกรานต์ พุทธศักราช 2566
รองปลัดกระทรวงอุตสาหกรรม วันชัย เข้าร่วมพระราชพิธีสงกรานต์ พุทธศักราช 2566
วันที่ 15 เมษายน 2566 เวลา 17.00 น. นายวันชัย พนมชัย รองปลัดกระทรวงอุตสาหกรรม เข้าร่วมพระราชพิธีสงกรานต์ พุทธศักราช 2566 โดย พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ พลเอก หม่อมเจ้าเฉลิมศึก ยุคล ปฏิบัติพระราชกรณียกิจแทนพระองค์ ไปในการบําเพ็ญพระราชกุศลในการพระราชพิธีสงกรานต์ ณ พระอุโบสถ วัดพระศรีรัตนศาสดาราม ในพระบรมมหาราชวัง
รัฐบาลไทย-ข่าวทำเนียบรัฐบาล-ไฟเขียว! ร่างระเบียบใหม่ “ควบคุมการเรี่ยไรหน่วยงานรัฐ” ป้องกันการทุจริตและประพฤติมิชอบ
วันอังคารที่ 18 เมษายน 2566
ไฟเขียว! ร่างระเบียบใหม่ “ควบคุมการเรี่ยไรหน่วยงานรัฐ” ป้องกันการทุจริตและประพฤติมิชอบ
.....
ที่ประชุม ครม. (11 เม.ย. 66) เห็นชอบร่างระเบียบสํานักนายกรัฐมนตรี ว่าด้วยการเรี่ยไรของหน่วยงานรัฐ พ.ศ..... โดยสาระสําคัญ คือ การยกเลิกระเบียบสํานักนายกรัฐมนตรีว่าด้วยการเรี่ยไรฯ พ.ศ.2544 และที่แก้ไขเพิ่มเติม
.
เพื่อปรับปรุงมาตรการในการควบคุมและดูแลเรื่องการเรี่ยไรของทางราชการ สําหรับเป็นกลไกป้องกันการทุจริตและการประพฤติมิชอบ ให้สอดคล้องกับสถานการณ์ปัจจุบัน
.
ทั้งนี้ ระเบียบฯ ฉบับปรับปรุงแก้ไขดังกล่าว จะดําเนินการ ดังนี้ :
.
• เพิ่มเติมบทนิยามของคําว่า "เข้าไปมีส่วนเกี่ยวข้องกับการเรี่ยไร" โดยเพิ่มกรณีของบุคคลหรือนิติบุคคลอื่นใดที่มีเจ้าหน้าที่ของรัฐเข้าไปมีส่วนเกี่ยวข้องไม่ว่าจะทางตรงหรือทางอ้อมกับการเรี่ยไรด้วย เพื่อให้เกิดความชัดเจนและครอบคลุม
• เพิ่มองค์ประกอบคณะกรรมการควบคุมเรี่ยไร โดยเพิ่ม “ผู้แทนสํานักงานตํารวจแห่งชาติ” เป็นกรรมการด้วย เนื่องจากปัจจุบัน “มีการเรี่ยไรผ่านระบบออนไลน์” ซึ่งต้องอาศัยความรู้ความเชี่ยวชาญเฉพาะด้านจากเจ้าหน้าที่ตํารวจเข้ามาช่วยดูแล
• เพิ่มกรณี “พ้นจากตําแหน่งของคณะกรรมการควบคุมเรี่ยไร” โดยกําหนดให้กรณีที่กรรมการซึ่งนายกรัฐมนตรีแต่งตั้งพ้นจากตําแหน่งก่อนวาระ ให้คณะกรรมการฯ ประกอบด้วยกรรมการทั้งหมดเท่าที่มีอยู่ จนกว่าจะมีการแต่งตั้ง ซึ่งจะส่งผลให้กรรมการเท่าที่มีอยู่ดําเนินการประชุมต่อไปได้
• ตัดผู้แทนของคณะกรรมการกฤษฎีกาจากองค์ประกอบของคณะกรรมการควบคุมการเรี่ยไร และให้เป็นอํานาจของคณะกรรมการควบคุมเรี่ยไรในการวินิจฉัยปัญหาในการปฏิบัติตามระเบียบฯ เพื่อให้เกิดความคล่องตัว
• แก้ไขถ้อยคําในระเบียบฯ ให้สอดคล้องกับกฎหมายบางฉบับที่เกี่ยวข้อง และบังคับใช้ในปัจจุบัน พร้อมแก้ไขบทเฉพาะกาลเพื่อให้เกิดความต่อเนื่องของการบังคับใช้ระเบียบฯ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เดินหน้าแผนพัฒนา “สับปะรด พ.ศ.2566 – 2570” ดันไทยเป็นศูนย์กลางผลิตและแปรรูปสับปะรดระดับโลก
วันอังคารที่ 18 เมษายน 2566
เดินหน้าแผนพัฒนา “สับปะรด พ.ศ.2566 – 2570” ดันไทยเป็นศูนย์กลางผลิตและแปรรูปสับปะรดระดับโลก
.....
ที่ประชุม ครม. (11 เม.ย. 66) รับทราบร่างแผนพัฒนาด้านสับปะรด พ.ศ.2566 – 2570 ตามที่คณะกรรมการนโยบายและพัฒนาสับปะรดแห่งชาติเสนอ
.
สําหรับร่างแผนพัฒนาฯ ดังกล่าว ดําเนินการภายใต้วิสัยทัศน์ “ศูนย์กลางระดับโลกในการผลิต แปรรูป และสร้างคุณค่ามูลค่าทางเศรษฐกิจจากสับปะรดอย่างยั่งยืน” ขับเคลื่อนภายใต้ 5 พันธกิจหลัก :
.
• “สนับสนุนและพัฒนาสับปะรด” ให้สามารถสร้างคุณค่าและมูลค่าทางเศรษฐกิจ สร้างรายได้แก่เกษตรกร ผู้ประกอบการอุตสาหกรรมผู้ประกอบการที่เกี่ยวข้อง
• ส่งเสริม สนับสนุน และพัฒนา “ระบบการวิจัยและสายพันธุ์” รวมทั้งการบริหารจัดการแปลง ดินและน้ํา บริหารโซนนิ่งการเกษตร การจัดระบบโลจิสติกส์ และการบริหารผลผลิต
• เสริมสร้างขีดความสามารถและการบริหารจัดการภาคีเครือข่ายทุกภาคส่วนในห่วงโซ่อุปทาน
• ส่งเสริม พัฒนาองค์ความรู้ คุณภาพชีวิตเกษตรกรและกลุ่มเกษตรกรให้เข้มแข็ง มีความมั่นคงในอาชีพ สามารถบริหารจัดการการเกษตรที่ยั่งยืนด้วยตนเองตามหลักปรัชญาเศรษฐกิจพอเพียง
• ส่งเสริมการสร้างสรรค์วิชาการ เทคโนโลยี และนวัตกรรมการผลิตการแปรรูปและการตลาด
.
สําหรับตัวชี้วัดของร่างแผนฯ ฉบับนี้ ประกอบด้วย :
• พื้นที่ปลูกที่ได้รับการส่งเสริมการเพิ่มประสิทธิภาพการผลิตจากนโยบายภาครัฐ จํานวน 1,000 ไร่ต่อปี
• ผลิตภาพการผลิตในอุตสาหกรรมแปรรูปสับปะรด เพิ่มขึ้นเฉลี่ยร้อยละ 10 ต่อปี
• มูลค่าการส่งออกสับปะรดและผลิตภัณฑ์สับปะรดเพิ่มขึ้นร้อยละ 1.5 ต่อปี
.
อ่านเพิ่มเติม คลิกhttps://www.thaigov.go.th/news/contents/details/67216
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-SME D Bank คว้ารางวัลแบงก์รัฐพัฒนาการสูงสุดปี 65 ผลประเมินการเงินที่เป็นธรรม ขับเคลื่อนองค์กรด้วย ESG คำนึงถึงผู้มีส่วนได้ส่วนเสีย เดินหน้าสู่ ‘ธนาคารที่ยั่งยืน’
วันอังคารที่ 18 เมษายน 2566
18/04/2566
SME D Bank คว้ารางวัลแบงก์รัฐพัฒนาการสูงสุดปี 65 ผลประเมินการเงินที่เป็นธรรม ขับเคลื่อนองค์กรด้วย ESG คํานึงถึงผู้มีส่วนได้ส่วนเสีย เดินหน้าสู่ ‘ธนาคารที่ยั่งยืน’
SME D Bank รับ “รางวัลพัฒนาการสูงสุดประจําปี 2565” หมวดสถาบันการเงินเฉพาะกิจ จากการประเมินผลธนาคารไทยประจําปี 2565 ตามเกณฑ์ประเมิน “แนวร่วมการเงินที่เป็นธรรมนานาชาติ” (Fair Finance Guide International หรือ FFGI)
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank โดยนายโมกุล โปษยะพิสิษฐ์ รองกรรมการผู้จัดการ เป็นตัวแทน เข้ารับ “รางวัลพัฒนาการสูงสุดประจําปี 2565” หมวดสถาบันการเงินเฉพาะกิจ จากการประเมินผลธนาคารไทยประจําปี 2565 ตามเกณฑ์ประเมิน “แนวร่วมการเงินที่เป็นธรรมนานาชาติ” (Fair Finance Guide International หรือ FFGI) จัดโดยแนวร่วมการเงินที่เป็นธรรมประเทศไทย (Fair Finance Thailand) โดยได้รับเกียรติจาก นางสาวสฤณี อาชวานันทกุล หัวหน้าคณะวิจัย แนวร่วมการเงินที่เป็นธรรมประเทศไทย เป็นผู้มอบรางวัล ถือเป็นรางวัลที่สะท้อนถึงพัฒนาโดดเด่น รวมถึง ความมุ่งมั่น ทุ่มเทในการดําเนินงานของ SME D Bank ในการยกระดับขับเคลื่อนองค์กรสู่มาตรฐานสากล คํานึงถึงผู้มีส่วนได้ส่วนเสีย ยึดหลักการกํากับดูแลกิจการที่ดี ควบคู่กับดูแลสังคม สิ่งแวดล้อม สิทธิมนุษยชน และมีธรรมาภิบาล ตอกย้ําบทบาท “ธนาคารเพื่อเอสเอ็มอีไทย” สนับสนุนผู้ประกอบการ SMEs ผ่านกระบวนการ “เติมทุนคู่พัฒนา” นําไปสู่การเป็นธนาคารที่ยั่งยืน
นอกจากนี้ นายโมกุล เข้าร่วมเสวนาในหัวข้อ “อนาคต ESG ธนาคารไทย” โดย SME D Bank ให้ความสําคัญกับการขับเคลื่อนองค์กรสู่ความยั่งยืน ด้วยหลัก ESG เป็นมิตรต่อสิ่งแวดล้อม (Environment) รับผิดชอบต่อสังคม (Social) และยึดหลักธรรมาภิบาล (Governance) พร้อมเป็นกลไกสนับสนุนให้เศรษฐกิจเติบโตได้ในระยะยาว คํานึงถึงผู้มีส่วนได้เสียทั้งหมด โดยมีเป้าหมายให้สนับสนุนช่วยเหลือ SMEs อย่างครบวงจร ลดช่องว่างการเข้าถึงบริการทางการเงิน และควบคู่กับสนับสนุนให้มีพฤติกรรมทางการเงินที่ดี นําไปยกระดับกิจการเติบโตสู่ความยั่งยืน จัด ณ ห้องประชุม @BOT ณ ศูนย์การเรียนรู้ ธปท. เมื่อวันที่ 18 เม.ย.66